**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO įgyvendinimo priemonių įgyvendinimo plano KEITIMO**

**DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-07-29 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | Lietuvos nacionalinio verslo konfederacija | Jau eilę metų siekiant optimizuoti įmonių grupių valdymą yra įprasta į atskiras įmones (juridinius asmenis) atskirti produktų kūrimo, gamybos bei platinimo/pardavimo veiklas. Tačiau priemonės Nr. 01.2.1-LVPA-T-848 „Smart FDI“ įgyvendinimo stebėsenos rodiklis R.N. 810 („Investicijas gavusios įmonės pajamų, gautų iš sukurtų ir rinkai pateiktų produktų, santykis su skirtomis investicijomis“) apibrėžtas taip, kad vertinant rodiklio pasiekimą užskaitomos tik pareiškėjo bei partnerių pajamos gautos dėl projekto metu sukurtų ir rinkai pateiktų produktų pardavimų. Tokiu atveju seserinės/ motininės (ar kitu būdu 100% susijusios) įmonės padaryti pardavimai nėra skaičiuojami. Todėl pareiškėjai yra priversti atsisakyti įprastos įmonių grupių struktūros ir produktų kūrimo/tyrimų, gamybos bei pardavimo veiklas vykdyti vienoje įmonėje.  Todėl prašome:   1. Leisti į jungtinės veiklos sutartis įtraukti susijusias įmones, kurios projekto įgyvendinime nedalyvaus, bet bus atsakingos tik už rodiklio R.N. 810 pasiekimą (pardavimus). 2. Arba stebėsenos rodiklio R.N. 810 aprašyme pastraipą *„Investicijas gavusi įmonė yra tik projekto vykdytojas, tačiau skaičiuojant pajamas įtraukiamos ir projekto partnerio pajamos“* pakoreguoti taip (siūlomas įrašyti tekstas pabrauktas): *„Investicijas gavusi įmonė yra tik projekto vykdytojas, tačiau skaičiuojant pajamas įtraukiamos ir projekto partnerio bei su pareiškėju susijusių įmonių pajamos“.* Papildomai galima pridėti išlygą „...*bei su pareiškėju susijusių ir Lietuvoje registruotų įmonių pajamos“*   Neabejojame, kad šie pakeitimai leis padidinti „Smart FDI“ paramos priemonės patrauklumą. | Neatsižvelgta. Stebėsenos rodiklis R.N. 810 „Investicijas gavusios įmonės pajamų, gautų iš sukurtų ir rinkai pateiktų produktų, santykis su skirtomis investicijomis“ taikomas ne tik priemonei „Smart FDI“, bet ir kitoms 1 prioriteto „Mokslinių tyrimų, eksperimentinės plėtros ir inovacijų skatinimas“ priemonėms, kuriomis siekiama paskatinti įmones aktyviau vykdyti MTEP veiklas ir komercializuoti tokių veiklų rezultatą bei iš jo gauti pajamų. |